Élő karácsonyfa kiültetése – 3+1 tipp | PLANTAE - A Növények Országa
Home » Díszfák és díszcserjék » Élő karácsonyfa kiültetése – 3+1 tipp
Posted by Maszlay Bernadett on jan 2, 2015 in Díszfák és díszcserjék, Örökzöldek | 0 comments
1. Amíg a lakásban van
Fontos, hogy a fa minél rövidebb ideig legyen a fűtött lakásban. Ilyenkor ugyanis intenzív keringés indul meg benne, és a hamis tavaszérzet miatt a rügyek kifakadhatnak – ezek később lefagynak a téli hidegben.
Arra is figyelj, hogy a fenyő a tűleveleken keresztül párologtat, így érdemes locsolni őt.
2. Kiültetés előtt
Mielőtt kiülteted, szoktasd a hűvösebb hőmérséklethez – nekik sem tesz jót, ha a fűtött lakásból hirtelen kikerülnek a mínuszokba.
Egy-két hétig tegyüt őt fűtetlen, de lehetőleg világos helyre a kiültetés előtt.
3. Az ültetés
Konténeres növényt az év bármely szakában ültethetünk, amikor nem fagyott a talaj – a kiültetéshez tehát célszerű egy ilyen időpontot találni. Természetesen ugyanúgy öntözzük be, mint a szokásos tavaszi, vagy őszi ültetésnél. Szárazabb téli napokon a begyökeresedésig locsoljuk meg időnként a kiültetett fenyőt!
Ha kiültetésre szánjuk a gyökeres fenyőt, érdemes eleve konténeres (tudod, a nagy, fekete “vödörben” árult) fát vásárolni.
Kicsivel drágább ugyan, mint a földlabdás (jutazsákos) növény, de a gyökérzete teljes, így sokkal nagyobb eséllyel éli túl a megpróbáltatást.